
DR. 30.11.2010 50 

 
■1440 

Yang Berhormat Menteri menyebut bahawa ada jawatankuasa 
kementerian dan kerajaan negeri yang belum muktamad.  Akan tetapi saya rasa 
Menteri juga harus telus dan lebih Parlimen.   

 Saya kebetulan juga mengikuti dari dekat. Terdapat laporan dari 
Setiausaha Kerajaan Negeri, Menteri Besar dan melihat keputusan-keputusan dan 
minit mesyuarat.  Saya ucapkan terima kasih kerana Yang Berhormat Menteri 
Tenaga, Teknologi Hijau dan Air mengambil sikap berlapang dada dan nampak 
agak objektif.  Akan tetapi, Yang Berhormat Menteri juga tahu bahawa keputusan 
ini adalah keputusan Jemaah Menteri dan keputusan ini untuk menyanggah 
kepentingan SYABAS itu amat sukar dilakukan.   

Saya juga terlibat memanggil tokoh-tokoh yang terlibat mendapatkan 
maklumat dan input mereka termasuk wakil SYABAS. Akan tetapi sayang, yang 
kita minta bukan merungkaikan semua syarat perjanjian, tetapi adalah 
memberikan ruang supaya kerajaan negeri mempertahankan kepentingan 
pengguna.  Saya dengar ucapan Ahli-ahli Parlimen UMNO dan juga MIC yang 
tolong membantu sedikit.  Maklumatnya tidak tepat.  Bukan hendak merungkaikan, 
bukan hendak membatalkan semuanya.  Soalnya ialah kenaikan harga yang tidak 
dapat dipertahankan dan menjadi beban kepada pengguna.   

Yang Berhormat Kinabatangan harus tahu ini bukan Sabah. Naik 31% 
satu tahun. Pada tahun 2009 kalau Pakatan Rakyat tidak menang, harga air di 
Selangor naik 31%. Ini yang dihalang oleh kerajaan Pakatan Rakyat. Ini menjadi 
masalah sekarang.  Yang Berhormat Menteri jawab ini terma dalam perjanjian – 
saya setuju.  Oleh sebab itu kita katakan, kita berunding semula dan meminta 
supaya syarikat SYABAS mengambil kira kepentingan supaya jangan dibebankan. 
Ini isunya Yang Berhormat Putatan.  Bukan isu kita hendak rombak, hendak tolak 
perjanjian atau hendak membankrapkan syarikat itu – tidak.  Itu yang pertama.   

Keduanya, mengatakan bahawa syarikat Kerajaan Negeri Selangor punya 
ekuiti, benar, tetapi yang menentukan dasar pengeluaran ini adalah SYABAS, 
dengan golden share Kerajaan Persekutuan. Yang Berhormat Menteri tahu – saya 
pun pernah jadi Menteri Kewangan. Saya tahu apa dia power of golden share.  
Jadi untuk Ahli Parlimen Barisan Nasional, macam tidak tahu langsung.  “Oh no, 
no, you have 30 percent, so you have every rights.” Tidak betul. Kita tidak 
berlandaskan fakta asas dalam membicarakan isu di Parlimen ini.  Apa yang di 
bantah oleh Kerajaan Negeri Selangor Tuan Yang di-Pertua, ialah kenaikan 
keterlaluan.  Bukan naik 2% atau 3% satu tahun, naik 31% dan mengikut kadar 
perangkaan naiknya itu, dalam unjurannya, ia akan terus naik seperti mana yang 
terlibat di dalam perjanjian kerana kos yang dikatakan meningkat.   

Kerajaan Negeri Selangor mengatakan mereka berupaya mendapatkan 
pinjaman menguruskan syarikat ini dengan menjamin kos yang jauh lebih rendah.  
Bagaimana kita jamin kos lebih rendah?  Tentukan ada proses tender yang telus 
dan terbuka. Proses tender telus dan terbuka ini akan menjamin kos itu 
diturunkan.  Pokoknya, jaminan Kerajaan Negeri Selangor tidak menaikkan tarif 
kerana menaikkan ini akan membebankan jutaan rakyat terutama di kalangan 
yang berpendapatan rendah. Jadi, saya harap mendapat kerjasama Yang 
Berhormat Menteri. Oleh kerana untuk berlaku adil kepada Yang Berhormat 
Menteri dalam hal ini – saya tahu bahawa Yang Berhormat Menteri mengambil 
sikap yang cukup terbuka dan telus dalam perbincangan, tetapi perbincangan 
sudah dua tahun tidak berkesudahan.   



#1440. Yang Berhormat Menteri menyebut bahawa ada jawatankuasa kementerian dan kerajaan negeri yang belum muktamad. Akan tetapi saya rasa Menteri juga harus telus dan lebih Parlimen. Saya kebetulan juga mengikuti dari dekat. Terdapat laporan dari Setiausaha Kerajaan Negeri, Menteri Besar dan melihat keputusan-keputusan dan minit mesyuarat. Saya ucapkan terima kasih kerana Yang Berhormat Menteri Tenaga, Teknologi Hijau dan Air mengambil sikap berlapang dada dan nampak agak objektif. Akan tetapi, Yang Berhormat Menteri juga tahu bahawa keputusan ini adalah keputusan Jemaah Menteri dan keputusan ini untuk menyanggah kepentingan SYABAS itu amat sukar dilakukan. Saya juga terlibat memanggil tokoh-tokoh yang terlibat mendapatkan maklumat dan input mereka termasuk wakil SYABAS. Akan tetapi sayang, yang kita minta bukan merungkaikan semua syarat perjanjian, tetapi adalah memberikan ruang supaya kerajaan negeri mempertahankan kepentingan pengguna. Saya dengar ucapan Ahli-ahli Parlimen UMNO dan juga MIC yang tolong membantu sedikit. Maklumatnya tidak tepat. Bukan hendak merungkaikan, bukan hendak membatalkan semuanya. Soalnya ialah kenaikan harga yang tidak dapat dipertahankan dan menjadi beban kepada pengguna. Yang Berhormat Kinabatangan harus tahu ini bukan Sabah. Naik 31% satu tahun. Pada tahun 2009 kalau Pakatan Rakyat tidak menang, harga air di Selangor naik 31%. Ini yang dihalang oleh kerajaan Pakatan Rakyat. Ini menjadi masalah sekarang. Yang Berhormat Menteri jawab ini terma dalam perjanjian- saya setuju. Oleh sebab itu kita katakan, kita berunding semula dan meminta supaya syarikat SYABAS mengambil kira kepentingan supaya jangan dibebankan. Ini isunya Yang Berhormat Putatan. Bukan isu kita hendak rombak, hendak tolak perjanjian atau hendak membankrapkan syarikat itu- tidak. Itu yang pertama. Keduanya, mengatakan bahawa syarikat Kerajaan Negeri Selangor punya ekuiti, benar, tetapi yang menentukan dasar pengeluaran ini adalah SYABAS, dengan golden share Kerajaan Persekutuan. Yang Berhormat Menteri tahu- saya pun pernah jadi Menteri Kewangan. Saya tahu apa dia power of golden share. Jadi untuk Ahli Parlimen Barisan Nasional, macam tidak tahu langsung. "Oh no, no, you have 30 percent, so you have every rights." Tidak betul. Kita tidak berlandaskan fakta asas dalam membicarakan isu di Parlimen ini. Apa yang di bantah oleh Kerajaan Negeri Selangor Tuan Yang di-Pertua, ialah kenaikan keterlaluan. Bukan naik 2% atau 3% satu tahun, naik 31% dan mengikut kadar perangkaan naiknya itu, dalam unjurannya, ia akan terus naik seperti mana yang terlibat di dalam perjanjian kerana kos yang dikatakan meningkat. Kerajaan Negeri Selangor mengatakan mereka berupaya mendapatkan pinjaman menguruskan syarikat ini dengan menjamin kos yang jauh lebih rendah. Bagaimana kita jamin kos lebih rendah? Tentukan ada proses tender yang telus dan terbuka. Proses tender telus dan terbuka ini akan menjamin kos itu diturunkan. Pokoknya, jaminan Kerajaan Negeri Selangor tidak menaikkan tarif kerana menaikkan ini akan membebankan jutaan rakyat terutama di kalangan yang berpendapatan rendah. Jadi, saya harap mendapat kerjasama Yang Berhormat Menteri. Oleh kerana untuk berlaku adil kepada Yang Berhormat Menteri dalam hal ini- saya tahu bahawa Yang Berhormat Menteri mengambil sikap yang cukup terbuka dan telus dalam perbincangan, tetapi perbincangan sudah dua tahun tidak berkesudahan.